Sille Kapper

Sille Kapper-Tiisler (sünninimi Sille Villo; sündinud 17. juunil 1968) on eesti rahvatantsujuht. Ta omandas esimesena Eestis rahvatantsualase doktorikraadi.

Elulugu
1986. aastal lõpetas ta Tallinna 32. Keskkooli.Tallinna 32. Keskkooli vilistlaste nimekirjad lendude kaupa Aastatel 1986–1991 õppis ta Tallinna Pedagoogilises Instituudis kultuuritöö metoodikat ja tantsujuhtimist. Ta kaitses 2006. aastal Tallinna Ülikooli Kunstide Instituudis koreograaf-lavastajana magistritöö ja 2013. aastal  Tallinna Ülikooli Eesti Humanitaarinstituudis kultuuriuuringute alal doktoritöö "Muutuv pärimustants: kontseptsioonid ja realisatsioonid Eestis 2008–2013" (juhendaja Marju Kõivupuu). Sille Kapper on avaldanud rahvatantsu teemal enam kui 40 teaduspublikatsiooni.

Kapper alustas 1990. aastal tööd rahvakunstiseltsis Leigarid kunstilise juhi assistendina ja tantsuõpetajana. 2014. aastast on ta Leigarite kunstiline juht.

2018. aastast on ta Tallinna Ülikooli Balti filmi, meedia ja kunstide instituudi rahvakultuuri dotsent.

Tunnustus
 2022 – Ullo Toomi nimeline rahvatantsustipendium 
 2024 – Valgetähe V klassi teenetemärkVabariigi Presidendi 7. veebruari 2024 otsus "Riiklike autasude andmine"

Isiklikku 
Tema abikaasa on Tarmo Tiisler, neil on lapsed Jürgen, Katariina Nelli, Mari ja Kristiina.Tarmo Tiisler – ennekõike isa, seejärel spordihull Eesti Päevaleht, 9. november 2018

Viited

Kategooria:Eesti tantsupedagoogid
Kategooria:Eesti tantsujuhid
Kategooria:Tallinna Ülikooli õppejõud
Kategooria:Tallinna Ülikooli vilistlased
Kategooria:Valgetähe V klassi teenetemärgi kavalerid
Kategooria:Sündinud 1968